Regina Rask

Regina Rask (s. 1962 Viiala) on suomalainen kirjailija ja toimittaja. Hän on valmistunut yhteiskuntatieteiden maisteriksi Tampereen yliopistosta 1986 pääaineenaan tiedotusoppi. Raskilla on ollut monia toimia Yleisradiossa. Toimittajana ja juontajana hän oli uutistoimituksessa (radio ja televisio), A-studiossa, Vierivät kivet -ohjelmassa ja Priimassa. Tällä hetkellä Rask on toimittajana Ylen Puoli seitsemän-ohjelmassa.

Rask aloitti kirjailijanuransa suhteellisen myöhään, 40-vuotiaana. Hänen teoksensa Ei millään pahalla oli Helsingin Sanomien kirjallisuuspalkintoehdokas 2002. Seitsemän romaanin lisäksi Rask on kirjoittanut myös kolumneja ja jatkokertomuksia eri lehtiin. Hän on Suomen Sukututkimusseuran blogisti. Raskia pidetään yhtenä harvoista suomalaisen kirjallisuuden naishumoristeista.

Raskilla on kaksi aikuista poikaa. Hän asuu aviomiehensä ja kahden koiran kanssa Hattulassa.

Teokset 
 Jouluihminen (2011)
 Hyvä naapuri (2007) 
 Puhtaalta pöydältä (2006)  
 Paikka auringossa (2005)  
 Jos rehellisiä ollaan (2004)  
 Tänään kotona (2003)  
 Ei millään pahalla (2002)

Lähteet

Aiheesta muualla 
 Sanojen aika -artikkeli Regina Raskista Kirjasammossa
 Helsingin kaupunginkirjaston Rask-esittely
 

Suomalaiset kirjailijat
Suomalaiset toimittajat
Vuonna 1962 syntyneet
Elävät henkilöt